62021CO0379_INF
Uznesenie Súdneho dvora (deviata komora) zo 17. januára 2023 – TBI Bank
(vec C‑379/21) (
1
)
„Návrh na začatie prejudiciálneho konania – Článok 53 ods. 2 a článok 99 Rokovacieho poriadku Súdneho dvora – Spotrebiteľský úver – Smernica 93/13/EHS – Článok 6 ods. 1 – Nekalé podmienky – Zamietnutie návrhu na vydanie platobného rozkazu ukladajúceho okamžitú povinnosť v prípade nároku založeného na nekalej podmienke – Dôsledky týkajúce sa nekalej povahy zmluvnej podmienky – Pokyny súdu vyššieho stupňa nerešpektujúce uvedené dôsledky“
1.
Prejudiciálne otázky – Právomoc Súdneho dvora – Obmedzenia – Všeobecné alebo hypotetické otázky – Otázka, ktorá je vzhľadom na predmet konania vo veci samej abstraktná a čisto hypotetická – Neprípustnosť
(Článok 267 ZFEÚ)
(pozri body 23, 25, 26)
2.
Ochrana spotrebiteľa – Nekalé podmienky v spotrebiteľských zmluvách – Smernica 93/13 – Konanie o platobnom rozkaze – Spotrebiteľ nezúčastňujúci sa na konaní až do vydania platobného rozkazu – Povinnosť vnútroštátneho súdu vyvodiť ex offo všetky dôsledky vyplývajúce zo zistenia nekalého charakteru zmluvnej podmienky – Návrh na vydanie platobného rozkazu čiastočne založený na uvedenej zmluvnej podmienky – Čiastočné zamietnutie návrhu vnútroštátnym súdom – Podmienky – Existencia zmluvy – Odlíšenie nárokov vyplývajúcich z nekalej podmienky od ostatných nárokov – Overenie prislúchajúce vnútroštátnemu súdu
(Smernica Rady 93/13, článok 6 ods. 1)
(pozri body 29 – 31, 33 – 35, bod 1 výroku)
3.
Ochrana spotrebiteľa – Nekalé podmienky v spotrebiteľských zmluvách – Smernica 93/13 – Zistenie nekalého charakteru zmluvnej podmienky – Rozsah – Povinnosť vnútroštátneho súdu vyhovieť žiadosti o platbu v plnom rozsahu a vydať okamžitý platobný rozkaz – Povinnosť uvedeného súdu neuplatniť pokyny vydané súdom vyššieho stupňa, ktoré sú v rozpore s právom Únie
(Smernica Rady 93/13, článok 6 ods. 1)
(pozri body 37 – 40, bod 2 výroku)
Výrok
1.
Článok 6 ods. 1 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách
sa má vykladať v tom zmysle, že:
vnútroštátny súd, na ktorý je podaný návrh na vydanie platobného rozkazu, v situácii, že dlžník, ktorý je spotrebiteľom, sa na konaní až do jeho vydania nezúčastňuje, je povinný ex offo odmietnuť uplatnenie nekalej podmienky zmluvy o spotrebiteľskom úvere uzavretej medzi týmto spotrebiteľom a dotknutým obchodníkom, na ktorej je založená časť uplatnenej pohľadávky. V takomto prípade môže tento súd čiastočne zamietnuť tento návrh za predpokladu, že jednak platnosť tejto zmluvy môže zostať zachovaná bez akejkoľvek ďalšej zmeny či revízie alebo dodatku, čo prináleží overiť uvedenému súdu, a jednak že nároky vyplývajúce z tejto podmienky možno oddeliť od zvyšku návrhu.
2.
Článok 6 ods. 1 smernice 93/13
sa má vykladať v tom zmysle, že:
bráni tomu, aby vnútroštátny súd, ktorému prináleží rozhodovať vo veci po tom, ako mu túto vec súd vyššieho stupňa vrátil na ďalšie konanie, bol v súlade s vnútroštátnym procesným právom viazaný právnym posúdením a pokynmi súdu vyššieho stupňa, pokiaľ sa so zreteľom na výklad, o ktorý požiadal Súdny dvor, domnieva, že toto posúdenie a tieto pokyny nevyvodzujú právne dôsledky z nekalej povahy určitej podmienky zmluvy o spotrebiteľskom úvere.
(
1
)	Ú. v. ES C 368, 13.9.2021.